ПРОТОКОЛ № 20

от извънредно заседание на комисия „Дисциплинарна дейност и взаимодействие с Инспектората към Висшия съдебен съвет“ към съдийската колегия на Висшия съдебен съвет, проведено на 22 август 2025 г.

Днес, 22 август 2025 г. (петък) от 10:00 ч., в сградата на Висшия съдебен съвет, присъствено и чрез видеоконферентна връзка, се проведе извънредно заседание на комисия „Дисциплинарна дейност и взаимодействие с ИВСС“ към съдийската колегия на Висшия съдебен съвет в състав: 

                                         ПРЕДСЕДАТЕЛ:	АТАНАСКА ДИШЕВА 	
                                                  ЧЛЕНОВЕ:	ЦВЕТИНКА ПАШКУНОВА
СЕВДАЛИН МАВРОВ
СТЕФАН ГРОЗДЕВ – чрез
видеоконферентна връзка
ВЕРОНИКА ИМОВА 	

От администрацията на Висшия съдебен съвет:
Петя Тянкова – директор на дирекция „Дисциплинарна дейност“, АВСС;

Заседанието протече при следния дневен ред:

1. Доклад във връзка с Решение по точка 2.1. от протокол № 17/03.07.2025 г. на комисия „Дисциплинарна дейност и взаимодействие с Инспектората към Висшия съдебен съвет“ към съдийската колегия на Висшия съдебен съвет за  провеждане на обучителен семинар за административни ръководители на съдилищата на 29 и 30 септември 2025 г. в Учебен център – с. Лозенец и отправяне на искане до комисия „Бюджет и финанси” към пленума на ВСС за одобряване извършването на разход за провеждане на обучителния семинар.

След разисквания и проведено единодушно гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1.	ПРИЕМА доклада на Директора на дирекция „Дисциплинарна дейност“, АВСС.
1.2.	ОТПРАВЯ искане до комисия „Бюджет и финанси” към пленума на ВСС за одобряване извършването на разход за провеждане на обучителен семинар за административни ръководители на съдилищата относно провеждането на дисциплинарните производства по „Глава шестнадесета. Дисциплинарни производства, раздел I“ от ЗСВ на  29 и 30 септември 2025 г. в с. Лозенец в размер до 27 740 (двадесет и седем хиляди седемстотин и четиридесет) лева.

ПРЕДСЕДАТЕЛ НА КОМИСИЯ
„ДИСЦИПЛИНАРНА ДЕЙНОСТ И
ВЗАИМОДЕЙСТВИЕ С ИВСС“ КЪМ 
СЪДИЙСКАТА КОЛЕГИЯ НА
ВИСШИЯ СЪДЕБЕН СЪВЕТ:		(П)

АТАНАСКА ДИШЕВА